recursal/SuperWikiNEXT-32B huggingface dataset:
**Søren Hans Smith Sørensen** (født 9. desember 1885, død 31. mars 1973) var en norsk skipsreder og politiker for Høyre. Han var født på Tromøy og ble valgt inn i kommunestyret der i 1916. Fra 1919 til 1941 var han ordfører i Tromøy, han ble gjenvalgt som ordfører der i 1945, samme år som han ble valgt inn på Stortinget. Men han ble ikke gjenvalgt i 1949.

Han gikk til sjøs i 1902 etter å ha tatt middelskolen året før. I 1903 tok han styrmannskole og i 1907 skipperskole. Fra 1912 til 1917 seilte han som skipper. Deretter gikk han i land og drev gårdsbruk, sagbruk og skipsverft. Han etablerte seg også som skipsreder og drev Smith-Sørensens Tankrederi. Han var også var involvert i maritim forsikring gjennom Assuranceforeningen Gard, hvor han var styremedlem fra 1939 til 1956 og styreformann fra 1946 til 1955. Fra 1928 til 1964 var han medlem av representantskapet for Veritas og fra 1935 til 1955 medlem av Veritas sin faste komite. I 1916 ble han kirkeverge for Tromøy kirke, et verv han hadde til han døde. Han sponset også Tromøybrua med en million kroner, noe som førte til at den kunne realiseres.

Heder
-----

* Ridder av 1. klasse av St. Olavs Orden 1951

Kilder
------

* Biografi hos stortinget.no

Eksterne lenker
---------------

* (no) Søren Hans Smith Sørensen hos Stortinget Rediger på Wikidata

* (no) Søren Hans Smith Sørensen hos Norsk senter for forskningsdata politikerarkiv (nedlagt) Rediger på Wikidata
* (no) Om rederiet og rederen hos skipshistorie.net

|  |  |
| --- | --- |
| Oppslagsverk/autoritetsdata | Historisk befolkningsregister **·** Stortinget
 |
**Zhidan** (kinesisk: 志丹县 ; pinyin: *Zhìdān Xiàn*) er et fylke i provinsen Shaanxi i Folkerepublikken Kina. Det er historisk bedre kjent som **Bao'an** (宝安, Wade-Giles: ***Pao An***). Fylket er i den landlige nordlige sentralvestlige region. 

Fra juli 1936 til januar 1937 var dette hovedstad for det kommunistisk-kontrollerte Kina under den kinesiske borgerkrig, hvorpå hovedkvarteret ble flyttet til Yan'an, som var ny hovedstad til 1947.

Bao'an fylke fikk senere navnet **Zhidan fylke**, etter den ledende kommunistiske general Liu Zhidan, som falt i kamp i 1935. 

Zhidan fylke hadde i 1999 117 531 innbyggere.

Kulturminner
------------

Revolusjonsminnesmerket i Bao'an (*Bao'an geming jiuzhi*, 保安革命旧址) fra 1936 og 1937 ble i 2006 oppført på Folkerepublikken Kinas liste over kulturminner.

Administrative enheter
----------------------

Fylket består av seks storkommuner og fem kommuner:

* Storkommunen Bao'an 保安镇
* Storkommunen Xinghe 杏河镇
* Storkommunen Shunning 顺宁镇
* Storkommunen Danba 旦八镇
* Storkommunen Jinding 金丁镇
* Storkommunen Yongning 永宁镇

* Kommunen Shuanghe 双河乡
* Kommunen Zhifang 纸坊乡
* Kommunen Yizheng 义正乡
* Kommunen Wubao 吴堡乡
* Kommunen Zhangqu 张渠乡

Referanser
----------

1. ↑  National Population Statistics Materials by County and City – 1999 Period, *i* China County & City Population 1999, Harvard China Historical GIS

|  |  |
| --- | --- |
| Oppslagsverk/autoritetsdata | VIAF **·** LCCN **·** GeoNames
 |
**Sterling L2A3** er en britisk maskinpistol kamret for ammunisjon i kaliber 9 x 19 mm Luger.

Utvikling
---------

Tidlig i 1944 utgav den Britiske General Staff spesifikasjoner for en ny maskinpistol. Ønsket var at våpenet skulle ikke veie over 2.7kg (6lb), var kamret for 9 x 19 mm Luger, skuddtakten skulle ikke overstige 500 rpm og våpenet skulle være presis nok til og plassere 5 skudd innenfor en blink som målte 1x1 fot (30x30xm) på 100 yards ved halvautomatisk ild.

G. W. Patchett, sjefsdesigner ved Sterling Armaments Company i Dagenham, London leverte ett forsøksvåpen kort tid etter, og en ordre på 120 våpen til testing ble levert fra General Staff. Blant annet ble noen av disse testvåpnene brukt ved Arnhem av Britiske Fallskjermjegere og andre steder mot slutt av krigen. Våpenet var på denne tiden kjent som *Patchett Submachine Gun*, eller bare *Patchett Gun*.

Offisiell innføring
-------------------

Ved krigens slutt hadde Storbritannia store mengder Stengun maskinpistoler, og man så på det tidspunktet ingen grunnlag for og øyeblikkelig erstatte Sten med Patchett\Sterling eller andre maskinpistoler. Først i 1947 ble flere design testet, blant annet Patchett\Sterling, ett nytt design fra BSA og et eksperimentelt australsk design med Sten som benchmark. Patchett\Sterling vant til slutt testen, og ble i 1951 offisielt arvtakeren til Sten. Patchett\Sterling begynte og dukke opp i avdelinger i 1953, først som L2A1, senere som den betydelig mer utbredte L2A3 versjonen. 

Sterling-maskinpistolen var i bruk av British Army fra 1953 til 1988, da ble den erstattet av SA80. Den har enkel mekanisme med masseretardert sluttstykke som skyter fra åpent sluttstykke, og har våpenmagasin med kapasitet på 34 patroner som settes inn på venstre side, samme som Stengun. Våpenet kan også bruke de rette 32-skudds magasinene fra Sten. Den har foldestokk som foldes inn under våpenet. Våpenet har også omstiller for hel- eller halvautomatisk ild.

Det ble også laget en lyddempet versjon med modellnavn L34A1. Sterling sto for produksjonen for de væpnede britiske styrker og til eksport, mens Royal Ordnance Factories lagde dem kun til det britiske militære. Omtrent 400 000 eksemplarer ble laget. Den ble også laget i Chile, India og Canada på lisens.

Eksterne lenker
---------------

* (en) Sterling submachine gun – kategori av bilder, video eller lyd på Commons Rediger på Wikidata

* (en) Sterling submachine gun – galleri av bilder, video eller lyd på Commons Rediger på Wikidata
* Sterling SMG - Offisiell brukermanual Arkivert 17. april 2016 hos Wayback Machine.
* Modern Firearms – Sterling L2A3
* Video #1 L2A3
* Video #2 L2A3
* Video #3 L34A1 (lyddempet)
**You and the Night and the Music** er en amerikansk populærmusikksang med melodi av Arthur Schwartz og tekst av Howard Dietz.

Sangen hadde sin debut i Broadway-musikalen *Revenge with Music*, hvor den ble fremført av mølleren Carlos og Maria Rollene ble spilt av Georges Metaxas og Libby Holman.

Musikalen åpnet 28. november 1934. Etter 22 forestillinger ble den nedlagt. Musikalen gjenåpnet 24. desember 1934 og hadde ytterligere 135 forestillinger.

Forfatterne Caryl Brahms og Ned Sherrin skriver i deres bok *Song by Song: 14 Great Lyric Writers* at «musikalen etterlot seg to varige slagere og en fortjeneste, selv om den var en kunstnerisk mislykkenhet».

Sangen har siden blitt en varig jazzstandard.

Baby Washington spilte inn en popversjon. Den ble utgitt på singlen Sue 790 i 1963.

Referanser
----------

1. ↑  Revenge with Music | IBDB: The official source for Broadway information[*død lenke*]
2. 1 2   Revenge with Music | IBDB: The official source for Broadway information
3. ↑  «Baby Washington Singles». Arkivert fra originalen 2. november 2011. Besøkt 2. desember 2011.
Satellittbilde av Firth of Forth
**Firth of Forth** er en fjord i Skottland, som er dannet der elven Forth renner ut i Nordsjøen mellom Fife i nord og West Lothian, City of Edinburgh og East Lothian i sør. Elven har tidevann helt opp til Stirling, men overgangen mellom fjord og elv regnes gjerne for å ligge ved Kincardine-broen.

Det ligger en rekke byer ved fjorden, petrokjemiske anlegg ved Grangemouth og Burntisland, en kommersiell havn ved Leith, oljeriggverft ved Dalgety Bay og Methil samt et marineverft ved Rosyth. 

I tillegg til Kincardine-broen blir trafikk også ført over fjorden på Forth Road-broen og Forthbroen.

I den indre delen av fjorden har mer enn halvparten av den blitt fylt igjen for å gi plass til industri og noe landbruk. 

Øyene i fjorden, Firth of Forth Islands, er et verneområde (*Special Protection Area*), hvor mer enn 90 000 sjøfugl hekker hvert år. På May er det et fugleobservatorium.

Eksterne lenker
---------------

* (en) Firth of Forth – kategori av bilder, video eller lyd på Commons Rediger på Wikidata
* Om Firth of Forth (engelsk)

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** VIAF **·** GND **·** LCCN **·** GeoNames **·** BBC Things
 |
**Franz Bistricky** (født 26. juli 1914, død 7. mai 1975) var en østerriksk håndballspiller som deltok i de olympiske leker 1936 i Berlin.

Bistricky vant en olympisk sølvmedalje i håndball under OL 1936 i Berlin. Han var med på det østerrikske laget som kom på andreplass i håndballturneringen bak Tyskland. Det var første gang som håndball var olympisk sport. Seks lag deltok i turneringen som ble avviklet i perioden 6. og 14. august. Østerrike vant fire av fem kamper, i finalerunden som besto av fire lag, beseiret de Sveits med 11-6 og Ungarn med 11-7 og tapte kampen mot Tyskland med 6-10. Bistricky spilte to kamper i OL-turneringen.

OL-medaljer
-----------

* 1936 Nazi-Tysklands flagg Berlin – Sølv Sølv i håndball Østerrikes flagg Østerrike

Eksterne lenker
---------------

* (en) Franz Bistricky – Olympedia Rediger på Wikidata

* (en) Franz Bistricky – Sports-Reference (OL-resultater – arkivert) Rediger på Wikidata

* (en) Franz Bistricky – databaseOlympics.com (arkivert) Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |
***Ekipazj*** (originaltittel: *Экипаж*) er en russisk film fra 2016, regissert av Nikolaj Igorevitsj Lebedev.

Handling
--------

Alexey Gushchin er en talentfull ung militær-pilot som ikke aksepterer autoritet, men handler under sin egen personlige æreskodeks. Han får et oppdrag om å levere en last med forsyninger til veldedighet, men flyet er også fylt med kjøretøy for en general hvis venns datter snart skal gifte seg. Under oppdraget - når han innser at flyet ikke kan komme seg gjennom en storm, kaster han en av bilene ut av flyet. For sine handlinger blir Alexey forhindret fra å fly militære fly igjen. Til tross for det ber han faren sin Igor (en berømt fly-ingeniør) om å hjelpe ham med muligheten til å fly igjen.

Alexey forsøker å få jobb ved et passasjerfly-selskap, med Leonid Zinchenko som overvåker undersøkelsene hans under en simulering. Under testen demonstrerer Alexey imponerende ferdigheter, men mislykkes når han ikke klarer å forhindre at flyet krasjer inn i en bygning ved landing. Leonid, under press fra sine jevnaldrende, forsøker testen på nytt og krasjer også. Andrey blir satt under veiledning av Zinchenko. I mellomtiden opplever Zinchenko familie-problemer på grunn av hans mange fravær hjemmefra og hans fremmedgjøring fra sønnen Valera. mellomtiden innleder Alexey et forhold til piloten Alexandra Kuzmina.

På en av fly-reisene deres evakuerer Gushchin og Zinchenko turister fra et afrikansk land under en revolusjon, men Gushchin blir forferdet når han får vite at Zinchenko nektet å la lokalbefolkningen gå om bord på flyet. Zinchenko forteller ham at han bare må holde seg til ordrene sine. Når han forbereder seg på en flytur, konfronterer Gushchin en velstående mann som nekter å adlyde sikkerhetsforskriftene. På grunn av dette får Gushchin sparken. Dagen etter blir Gushchin konfrontert av Zinchenko som, imponert over Alexeys evner, gjerne vil ha ham tilbake.

Skuespillere
------------

* Danila Kozlovskij som Aleksej Gusjtsjin
* Vladimir Masjkov som Leonid Zintsjenko
* Agnė Grudytė som Aleksandra Kuzmina
* Katerina Sjpitsa som Vika
* Sergej Kempo som Andrej

Referanser
----------

1. ↑  ; besøksdato: 11. juli 2016.
2. ↑  .
3. ↑  В Словении открылся фестиваль российского кино
4. ↑  Экипаж (2016)

Eksterne lenker
---------------

* (en) *Ekipazj* på Internet Movie Database Rediger på Wikidata

* (en) *Ekipazj* på AllMovie Rediger på Wikidata

* (nl) *Ekipazj* på MovieMeter Rediger på Wikidata

* (en) *Ekipazj* på Rotten Tomatoes Rediger på Wikidata
**Mustafa Kamel Murad** (født 28. november 1927, død 1998) var en offiser og politiker fra Egypt.

Murad ble uteksaminert fra den egyptiske krigsskolen i 1948. Samme år deltok han som artilleri-offiser under Den arabisk-israelske krig i 1948. På grunn av sin opptreden og sine prestasjoner under felttoget ble Murad tildelt utmerkelsen Palestina-medaljen i gull i 1948 og Sølvordenen i 1951. Murad fikk flere skader under krigshandlingene i Palestina og reiste derfor til Storbritannia for å få medisinsk behandling. 

I januar 1949 sluttet Murad seg sammen med blant andre Kamal el-Din Hussein til den revolusjonære egyptiske bevegelsen De frie offiserer, som hadde som mål å fjerne det egyptiske monarkiet og dets britiske rådgivere. Murad påtok seg oppgaven som stabssjef for en artilleri-enhet under statskuppet den 23. juli 1952 og under Den egyptiske revolusjonen i 1952, som førte til at kong Farouk ble fjernet fra makten og at Egypt ble en republikk. I 1954 fikk Murad en bachelorgrad i handel fra Universitetet i Kairo. Murad trakk seg fra det egyptiske forsvaret i 1956, og året etter fullførte han et diplom-studium i statsvitenskap ved Universitetet i Kairo. 

Fra 1969 til 1979 var Murad medlem av Egypts nasjonalforsamling. I 1975, mens han var styreleder for Handelskammeret i Kairo, stiftet han det politiske partiet *el-Ahrar* i opposisjon til president Anwar Sadat.

|  |  |
| --- | --- |
| Oppslagsverk/autoritetsdata | Prabook
 |
**Muspilli** (*Das Muspiellied*) er et gammelhøytysk kristelig dikt som skriver seg fra 800-tallets Bayern. Begynnelsen og slutten mangler, trolig fordi de 103 bevarte linjene ble skrevet i margen på en annen tekst.

Diktet er skrevet med bokstavrim og en håndskrift som utmerker seg ved sin skjønnhet og klarhet. Det er tilegnet unggutten Ludwig, Ludvig den tyske, som senere ble konge under samme navn. *Muspilli* er sannsynligvis dikterens betegnelse på en grusom djevel.

Diktet fremstår som en fortolkning av dommedag som en kamp om sjelene mellom himmelske og djevelske makter, avsluttet med en verdensbrann - et kristent ragnarok.

Diktet beretter om verdens ende og sjelens skjebne etter døden. Det ses likhetspunkter med ragnarok som skildret i *Edda*. Menneskene formanes til god og kristelig oppførsel her på jorden, og ender med et «ve!» over dem som må brenne i den evige ild mens de forgjeves anroper Gud om hjelp.

Referanser
----------

1. ↑  *Muspilli,* Stanford-universitetet
2. ↑  Diktet *Muspilli*

Eksterne lenker
---------------

* Muspilli, Store norske leksikon
* Originaltekst og dansk oversettelse med kommentarer av Niels Matthias Petersen, heimskringla.no

|  |  |
| --- | --- |
| Oppslagsverk/autoritetsdata | Store norske leksikon
 |
***Frieze*** er et internasjonalt engelskspråklig kunsttidsskrift med hovedbase i London. 

*Frieze* har også gitt navnet til en kunstmessen for samtidskunst, Frieze Art Fair som arrangeres i Regents Park i London hvert år i oktober.

Publikasjon
-----------

*Frieze* har fokus på samtidskunst og kultur, med en blanding av kunstteoretiske artikler og kunstanmeldelser. *Frieze* kommer ut med åtte utgaver i året. I Norge kan *Frieze* kjøpes i utvalgte Narvesen-kiosker.

Historie
--------

*Frieze* ble etablert i 1991 av Amanda Sharp og Matthew Slotover sammen med kunstner Tom Gidley. Da *Frieze* startet opp var både Sharp og Slotover fungerende redaktører, men i 2001 ga de fra seg den direkte redaksjonelle kontrollen. I 2003, året Frieze Art Fair ble etablert, tok Sharp og Slotover rollen som direktører for kunsttidsskriftet og direktører for kunstmessen, mens Jörg Heiser og Jennifer Higgie fikk sjefredaktøransvaret for kunsttidsskriftet. I 2011 startet *Frieze* opp en tospråklig utgave med fokus på hva som skjer i den tysktalende delen av Europa, dette bladet har fått navnet *Frieze d/e*.

Redaktører
----------

* Jennifer Higgie (London-basert sjefredaktør)
* Jörg Heiser (Berlin-basert sjefredaktør)
* Dan Fox (New York-basert)
* Christy Lange (Berlin-basert)
* Sam Thorne (London-basert)
* Paul Teasdale (London-basert)

Eksterne lenker
---------------

* frieze.com Arkivert 31. august 2009 hos Wayback Machine.
* friezeartfair.com

Portaler: Litteratur | Kunst

|  |  |
| --- | --- |
| Oppslagsverk/autoritetsdata | VIAF **·** ISSN
 |
**Gunhild Vehusheia** (født 1975 i Grimstad) er en norsk advokat og kvinnesaksforkjemper. Hun er daglig leder i Vive Advokater og var leder for Norges kvinnelobby, en paraplyorganisasjon for ti norske kvinneorganisasjoner, fra 2016 til 2017. Hun var daglig leder for Juridisk rådgivning for kvinner (JURK) fra 2009 til 2012, og er nå styremedlem i Juridisk rådgivning for kvinner og medlem av arbeidsutvalget (sentralstyret) i Norsk Kvinnesaksforening. Hun har tidligere vært styreleder i Kvinneuniversitetet i Norden.

Hun ble cand.jur. ved Universitetet i Oslo i 2003 og var advokat i advokatfirmaet Salomon-Johansen frem til 2015, da hun ble partner i Vive Advokater. Hun jobber særlig som bistandsadvokat og representerer barn og sårbare grupper i retten, spesielt i forbindelse med menneskehandel, tvangsarbeid og vold mot barn og kvinner. Hun har også undervist ved Nord universitet i vold mot kvinner.

Vehusheia er samboer med den profilerte politiadvokaten Terje Nedrebø Michelsen.

Referanser
----------

1. 1 2 3 4  Johansen, Marte; Jonsson, Marianne (2011). «Amasonen – møt Gunhild Vehusheia». *Justine*. Norske Kvinnelige Juristers Forening (1): 12–13.
2. ↑  «Gunhild Vehusheia». Norwegian Women's Lobby an alliance of ten NGOs championing women's and girls' human rights. Besøkt 25. februar 2021. «Gunhild Vehusheia is a lawyer and partner at the law firm Vive Advokater. She served as President of the Norwegian Women’s Lobby from 2016 to 2017.»
3. ↑  «Slår alarm om vestkantkultur: Ressurssterke familier importerer billig hushjelp». *Dagens Næringsliv*.
4. ↑  Nina Selbo Torset. «For vanskelig å etterforske au pair-saker». *Aftenposten*.
**Søren Dass** (født 16. mars 1684 på Helgeland, død 7. februar 1757 på Austrått) var en norsk sorenskriver, kanselliråd og godseier.

Han var sønn av sorenskriver *Jacob Petersen Dass*  (ca.1649 – 1724), og «arvet» dennes embede som sorenskriver i Helgeland i 1724. I 1736 kjøpte han Austråttborgen av Abraham Dreyer, og bosatte seg der. Han ble sterkt knyttet til herregården, og arbeidet aktivt for å forbedre den. Søren Dass er bisatt i gravkapellet i Austrått borgkapell. Hans enke Mette Kristine Høyer solgte i 1760 Austrått til handelsmannen Hans Holtermann.

Han var brorsønn av dikterpresten Petter Dass.

Referanser
----------

1. ↑  Holtermann, O. (1901). *Østeraat. Gaardens Historie og dens Eiere fra det 11te Aarhundredes Begyndelse til vore Tider*. Trondhjem: eget.
2. ↑  Holtermann, O. (1902). *Slægtsbog for familjen Holtermann*. Trondheim: Aktietrykkeriet Trondheim (trykt som manuskript).

Kilder
------

* Terje Sørensen: *Søren Dass*[*død lenke*]

|  |  |
| --- | --- |
| Oppslagsverk/autoritetsdata | VIAF
 |
**Søren Daniel Schiøtz** (født 13. mars 1796 i Stavanger, død 4. januar 1863) var fogd i Jæderen og Dalernes fogderi. 

Hans far var Peder Schiøtz og moren Sophie Christine Jochel. I 1818 tok han juridisk embetseksamen og var en tid sorenskriverfullmektig i Egersund. Seinere ble han kopist og i tre år konstituert sorenskriver, og deretter (fra 1830 til 1860) var han fogd over Jæren og Dalene. 13. september 1826 giftet han seg med Charlotte Petrea Rosenkilde, og de fikk 7 barn. De bodde i Laugmannsgata 2 i Stavanger.

Da Brødremenigheten etablerte seg i Stavanger på 1820-tallet, ble Søren Daniel Schiøtz leder for dem. 

I 1828 fikk Søren Daniel Schiøtz bygd et landsted, Charlottenlund, oppkalt etter sin kone Charlotte.

I embets medfør forhørte han i 1832 lekpredikanten Knud Spødervold, som slapp tiltale og straff.

I 1842 var han med på oppstarten av Det norske misjonsselskap. Han møtte de to brødrene Gabriel og Caspar Kielland og Svend Eriksen Svendsen, og sammen fikk de et skapt et aktivt kristent miljø i byen. Sammen med haugianeren John Haugvaldstad opprettet de Det norske misjonsselskap i 1842. Han var også med også stiftet Josefinestiftelsen, Den Norske Israelsmisjon, Stavanger traktatforening, Stavanger bibelforening og søndagsskolen. 

Ekteparets sønn, Daniel Schiøtz (1828–1864), var lege i Kongsvinger og gjorde tjeneste i Danmark under angrepet fra Prøyssen og Østerrike i 1864.

Referanser
----------

1. 1 2   Store norske leksikon, oppført som Søren Schiøtz, Store norske leksikon-ID Søren\_Schiøtz[Hentet fra Wikidata]
2. 1 2   Norsk biografisk leksikon, Norsk biografisk leksikon ID Søren\_Schiøtz, besøkt 9. oktober 2017[Hentet fra Wikidata]
3. ↑  Thomas Schiøtz (1992), side 12
4. ↑  Trond Hagerud, «Minnesteinen i Badeparken»

Litteratur
----------

* Thomas Schiøtz (1992). *Den norske slekt Schiøtz (1769 - 1992)*. Oslo.
* Jonasen, Jonas Schanche (1964). «IV.». *Sandnes gjennom 100 år*. Sandned: Sandnes kommune. s. 62.

Eksterne lenker
---------------

* Holmboe-slekten[*død lenke*]
* Restaurant Charlottenlund
* Stavangeren
* Hillevåg historielag
* Norsk søndagsskoleforbund – historie

|  |  |
| --- | --- |
| Oppslagsverk/autoritetsdata | Store norske leksikon **·** Norsk biografisk leksikon **·** Lokalhistoriewiki **·** Historisk befolkningsregister **·** VIAF
 |
**Faksjon** er en betegnelse for en politisk gruppering, enten av uformell art, eller som en samlet parlamentarisk gruppe som vansligvis omfatter medlemmer fra flere enn ett parti.

På norsk har ordet er også blitt lansert for å betegne en litterær genre, da konstruert på grunnlag av det engelske uttrykket, *faction* fra *fact* (fakta) og *fiction* (fiksjon), og ble opprinnelig brukt om en bestemt type journalistikk i aviser hvor uttrykksmiddelet og fortellerteknikken benyttet trekk fra litterær fiksjon for å formidle fakta. 

I generell betydning er det brukt for å beskrive en roman, en novelle eller en annen tekst som er basert på virkelige historiske hendelser, men vevd sammen med fiktiv skriving.

Et eksempel er boken «According to Queeney» av forfatteren Beryl Bainbridge hvor boken beskriver det siste årene til Samuel Johnsons liv slik det blir sett gjennom øynene til Queeney Thrale, den eldste datteren til Henry Thale og Hester Thale.

Referanser
----------

1. ↑  (no) Faksjon i Store norske leksikon

Eksterne lenker
---------------

* Faksjon; fra Bibliotekarstudentens nettleksikon om litteratur og medier (pdf-fil)

Portaler: Litteratur | Kunst
**Nordisk Folkebåt** er en seilbåt (klink-bygd, entypebåt).

Etter initiativ av Göteborgs Kgl. Seilklubb (1939), ble det ved Skandinavisk Seilerforbunds årsmøte (1940) bestemt å utlyse en designkonkurranse om bygging av en «skandinavisk folkebåt». Den første ble bygget i Sverige (Arendalsverftet, 1941 ).
Båten er internasjonalt anerkjent, har en mengde entusiastklubber, der Svenska Folkbåtsförbundet, 1944 var først ute. Flere regattaer er tilrettelagt båten, som benytter klasseprefixet FB. Landskampen Sverige – Finland ble først avholdt 1962.

Siden 1976 har man godkjent glassfiberskrog.
Totalproduksjonen (over 4000) er fordelt på Sverige (1450), Danmark (1200), Finland (450), Tyskland (800) og USA (100). Dens historie er beskrevet i *Folkbåten, en modern klassiker* (Svenska Folkbåtsförbund, 2002).

Eksterne lenker
---------------

* Norsk IF båt klubb
* Danske Folkebåtsklubbens hjemmeside
* Svenske Folkebåtsforbundets hjemmeside
* Internasjonale Folkebåtsforbundets hjemmeside
* Tyske Folkebåtsklubbens hjemmeside
* San Francisco Bay Folkebåtsforbundets hjemmeside
* Nederlandske Folkebåtsklubbens hjemmeside

Nordisk Folkebåt i GAP med trehytte og aluminium rigg.

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** LCCN **·** KulturNav
 |
**Tørslev Hage** er et sommerhusområde som ligger ved landsbyen Tørslev på Hornsherred syd for Jægerspris, Sjælland i Danmark. Området ligger på en halvøy som strekker seg ut i Roskilde Fjord, med utsikt til fjorden, den lille Stenø og til Marbæk på den andre siden av fjorden. I Tørslev Hage ligger en sommerhusutstykking fra 1960-tallet.

Vejdirektoratet begynte i 2018 å anlegge en ny firesporet vei med tilhørende høybro, Kronprinsesse Marys Bro, som går igjennom Tørslev Hage ad deler av Gammel Færgegårdsvej. Gjennom sommerhusområdet er veien på det meste av strekningen plassert under terregnet for å minske støy. Det er samtidig blitt etablert fire meter høye støyskjermer. Broen åpnet i september 2019.

Referanser
----------

1. ↑  «Tørslev & Tørslev hage». *horns-herred.dk* **(dk)**. Arkivert fra originalen 24. juni 2016. Besøkt 13. august 2018.
2. ↑  «Fjordforbindelsen Frederikssund :: Støjskærme på Tørslev Hage». *www.fjordforbindelsen.dk*. Arkivert fra originalen 13. august 2018. Besøkt 13. august 2018.
3. ↑  «Omstridt bro åbnet: Kronprinsesse Mary indviede Danmarks tredje betalingsbro». *Politiken* **(dansk)**. 28. september 2019. Besøkt 2. oktober 2019.

|  |  |
| --- | --- |
| Oppslagsverk/autoritetsdata | GeoNames
 |

Portal: Danmark
Gulrøtter og rødbeter
Kålrot
En **rotfrukt** er en rot med en viss størrelse som kan brukes til mat. De blir gjerne regnet som en type grønnsak. Rotfrukter inneholder mye vitaminer, mineraler og fiber. Rotfrukter har den fordelen at de kan lagres over lang tid, og er derfor en god og billig vintermat i nordlige strøk. Rotfrukter blir gjerne kokt og bakt, og i noen tilfeller også stekt. De har relativt lang koketid.

Rotvekster har lang historie som kulturvekster og har vært dyrket i uminnelige tider.

Rotfrukter brukes til mat for mennesker, men dyrkes også som forvekster og for industriell bearbeiding.

Eksempler på rotfrukter
-----------------------

* Velkjente i Norge :
	+ Gulrot
	+ Kålrot
	+ Nepe
	+ Potet
	+ Pastinakk
	+ Reddik
	+ Rødbete
	+ Turnips
	+ Jordskokk
	+ Persillerot
	+ Pepperrot
* Mye brukt i andre land :
	+ Søtpoteter
	+ Yams
	+ Maniok (Kassava)
	+ Sukkerbete
	+ Ingefær

Litteratur
----------

* Lars-Eric Samuelsson og Ulf Schenkmanis: Dyrk grønnsaker. Oslo 1997.

Referanser
----------

1. ↑  Lars-Eric Samuelsson og Ulf Schenkmanis: Dyrk grønnsaker. Oslo 1997.

Eksterne lenker
---------------

* (en) Root vegetables – kategori av bilder, video eller lyd på Commons
* Lars-Eric Samuelsson og Ulf Schenkmanis: Dyrk grønnsaker. Oslo 1997.

|  |  |
| --- | --- |
| Oppslagsverk/autoritetsdata | Brockhaus Enzyklopädie **·** LCCN **·** NDL **·** NKC
 |
De tidligere fabrikklokalene til Facit.
**Åtvidaberg** (lokalt også omtalt som *Åtvid*) er et tettsted i Östergötlands län i Sverige. Det er Åtvidaberg kommunes administrasjonssenter. I 2010 hadde tettstedet 6 859 innbyggere.

I middelalderen ble det funnet kobber i området og det vokste frem et gruvesamfunn. I løpet av det 18- og begynnelsen av 1900-tallet utviklet Åtvidaberg seg videre til et moderne industrisamfunn. Industriselskapet Facit, som særlig utviklet regnemaskiner, var frem til 1970-tallet dominerende. Selskapet ble i 1972 kjøpt opp av Electrolux. 

Fotballaget Åtvidabergs FF kommer fra tettstedet og hadde sin storhetsperiode på 1970-tallet da det ble svensk mester i 1972 og 1973, og cupvinner i 1970 og 1971. Suksessen skyldes dels at Facit bidro med penger til klubben. Laget gjorde det også bra i cupvinnercupen og serievinnercupen.

Referanser
----------

1. ↑  «Sveriges tätorter 2010» (PDF). Statistiska centralbyrån. Arkivert fra originalen (PDF) 16. juni 2011. Besøkt 4. mars 2016.

Eksterne lenker
---------------

* (en) Åtvidaberg – kategori av bilder, video eller lyd på Commons Rediger på Wikidata

  


| * v
* d
* r
Åtvidaberg kommune i Östergötlands län i Sverige |
| --- |
|  | Berg **·** Björsäter **·** Falerum **·** Grebo **·** Åtvidaberg |  |

|  |  |
| --- | --- |
| Oppslagsverk/autoritetsdata | Store Danske Encyklopædi **·** Nationalencyklopedin **·** VIAF **·** LCCN **·** KulturNav **·** GeoNames
 |
**Simrishamn** (tidligere dansk: *Simmershavn*, tidligere også *Cimbers Havn*) er en svensk by i Skåne län i landskapet Skåne. Den er administrasjonssenter for Simrishamn kommune. I 2010 hadde tettstedet 6 527 innbyggere.

Historie
--------

Sigurd Jorsalfare skal ifølge Heimskringla ha kommet seilende til «Svimraros» (Simris) i år 1123 og herfra ha gjort utfall mot Tommerup.

Før byen ble kjøpstad var det et lite fiskeleie på stedet, som var havn for den nærliggende kjøpstad Tommerup, hvor den danske kongen hadde et myntverk. Simmershavn fikk kjøpstadsprivilegier og en ny kirke, Sankt Nicolai i begynnelsen av 1300-tallet. Byen hadde sin blomstringstid under Christian 4. men ble i 1655 kraftig rammet av pest. Byen var en viktig del i handelen med det nærliggende Bornholm. 

I 1657 beæret kong Frederik III byen med sitt besøk, og året etter gikk Simrishamn over til Sverige. Den svenske arméen hogg ned den omkringliggende bøkeskogen, for å unngå at motstandsmenn og snapphaner kunne gjemme seg i den. Beboerne sørget over tapet av skogen, og over at svinene ikke lenger kunne finne føde i den. Det ble innført toll og restriksjoner på handelen med Danmark og Bornholm, hvilket medvirket til at byen gikk i dvale i en lengre periode. 

I dag er Simrishamn et yndet turistmål på Østerlen.

* Stora RådmansgatanStora Rådmansgatan
* Småbåtshavnen i SimrishamnSmåbåtshavnen i Simrishamn
* Havnen i SimrishamnHavnen i Simrishamn
* Simrishamns jernbanestasjonSimrishamns jernbanestasjon
* Rådhuset i Simrishamn ved tidlig 1900-tallRådhuset i Simrishamn ved tidlig 1900-tall

Referanser
----------

1. 1 2   (på sv) *Statistiska tätorter 2020, befolkning, landareal, befolkningstäthet per tätort*, Statistiska centralbyrån, 24. november 2021, Wikidata Q112914414,
2. ↑  «Sveriges tätorter 2010» (PDF). Statistiska centralbyrån. Arkivert fra originalen (PDF) 16. juni 2011. Besøkt 26. mars 2016.

Eksterne lenker
---------------

* Simrishamns historie[*død lenke*]
* Simrishamn på sydsverige.dk

| * v
* d
* r
Simrishamn kommune i Skåne län i Sverige |
| --- |
|  | Borrby **·** Brantevik **·** Gärsnäs **·** Hammenhög **·** Kivik **·** Sankt Olof **·** Simris **·** Simrishamn **·** Skillinge **·** Vik **·** Vitaby **·** Östra Tommarp |  |

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Nationalencyklopedin **·** VIAF **·** GND **·** LCCN **·** GeoNames
 |
**Simusjir** (russisk: Симушир, japansk: 新知島) er ei vulkansk øy i Kurilene i Russland.

En rekke vulkaner (opp til 1539 moh.) danner øya, som er 59 km lang og 12 km bred med et areal på 227,6 km². En kaldera på 7,5 km i diameter ligger nordøst på øya og delvis under vann. Midt på øya ligger Prevotoppen og i sørvest ligger Zavaritskij kaldera med tre kalderaer inni hverandre. 

Administrativt hører øya til Sakhalin oblast.

Historie
--------

Den russiske sjøfareren Gerasim Izmailov var strandet på Simusjir tidlig i 1770-årene. Han var her et helt år og levde av musling, gress og røtter.

Ainofolket og aleuter bosatte seg på Simusjir på 1800-tallet. 

Nordøst på øya ligger Broutonbukta som den sovjetiske marinen brukte som en hemmelig ubåtbase mellom 1987 og 1994. Restene av basen kan en tydelig se på satellittbildet. I dag er ikke øya bosatt og flere sovjetiske landsbyer, som Kraternyj er forlatt.

Referanser
----------

1. ↑   www.izdatgeo.ru[Hentet fra Wikidata]

Kilder
------

* Global Volcanism Program
* Simusjir ubåtbase

Eksterne lenker
---------------

* Sakhalin oblast[*død lenke*]

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** GeoNames
 |
**Vladimir Ippolitovitsj Vetrov** (russisk: Владимир Ипполитович Ветров; 10.. oktober 1932 – 23. januar 1985) var en høytstående KGB-spion under den den kalde krigen som bestemte seg for å i hemmelighet frigjøre verdifull informasjon til Frankrike og NATO på Sovjetunionen's hemmelige program rettet mot å stjele teknologi fra Vesten.

Vetrov ble tildelt kode-navnet **Farewell** av den franske etterretningstjenesten DST, som ansatte han. Han var kjent under dette navnet i alle NATO-landenes etterretningstjenester. Kodenavnet ble valgt som et engelsk ord, slik at KGB ville anta at han jobbet for CIA hvis de fikk greie på kodenavnet.

Hans historie inspirerte til boken *Bonjour Farewell: La Vérité sur la Taupe Française du KGB* (1997) av Sergej Kostin. Det ble løst tilrettelagt for fransk film *L'affaire Farewell* (2009), med skuespillere som Emir Kusturica, Guillaume Canet og Alexandra Maria Lara.

Biografi
--------

Vladimir Vetrov ble født i 1932 og vokste opp i Sovjetunionen. Etter videregående, hvor han studerte elektronisk engineering, ble han vervet som operativ i KGB.
Informasjon mottatt av etterretningstjenesten tillot Frankrike å utvise 47 KGB-agenter fra Frankrike den 5. april 1983.

Referanser
----------

1. ↑   Autorités BnF, data.bnf.fr, besøkt 10. oktober 2015[Hentet fra Wikidata]
2. ↑   Autorités BnF, alumni.mgimo.ru, besøkt 10. oktober 2015[Hentet fra Wikidata]
3. ↑  L'affaire Farewell, IMDB website entry.
4. ↑  Kostin, S. & Raynaud, É. (2011). Farewell. Amazonencore.

Eksterne lenker
---------------

* Victor Suvorov, *Inside Soviet Military Intelligence* (1984)
* *L'affaire Farewell*: fransk IMDB oppføring[*død lenke*]
* Kodenavn: Farewell

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** BNF **·** BNF (data) **·** SUDOC
 |
**Administration canadienne de la sûreté du transport aérien** (fransk, ACSTA) eller **Canadian Air Transport Security Authority** (engelsk, CATSA) er et canadisk statlig selskap som utfører sikkerhetskontroll av passasjerer og baggasje, og forvaltning av adgangskort, ved 89 av landets lufthavner. Selskapet er underlagt det canadiske transportdepartementet.

Selskapet ble stiftet 1. april 2002, i kjølvannet av terrorangrepet 11. september 2001 i USA. Den canadiske staten overtok da ansvaret for sikkerhetskontroll fra flyselskapene, som inntil da hadde hatt ansvaret under regelverket gitt av transportdepartementet.

Selskapet kjøper sikkerhetskontrolltjenester fra underleverandører.

Referanser
----------

1. ↑   Research Organization Registry Data (ROR release v1.19)[Hentet fra Wikidata]
2. ↑  «Om selskapet». Arkivert fra originalen 12. juli 2017. Besøkt 3. juli 2017.

Eksterne lenker
---------------

* Offisielt nettsted Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI
 |
**Administrativt foresatt avdeling** (**AFA**), også kalt AFA-kontoret, er del av utlandsavdelingen i Forsvarets personell- og vernepliktssenter (FPVS). AFA holder til i Terningmoen leir i Elverum, og har også et eget helsekontor i Sessvollmoen leir ved Gardermoen.

AFAs oppgaver
-------------

AFA har på vegne av sjef FPVS ansvar for å ivareta arbeidsgiveransvaret for militære avdelinger, observatører og stabspersonell som tjenestegjør i operasjoner i utlandet.

AFA har en døgnbemannet pårørendetelefon for formidling av kontakt mellom de tjenestegjørende og de pårørende samt for tjenestegjørende hjemme på *leave* (permisjon).

Ved ulykker og alvorlige hendelser i internasjonale operasjoner oppretter AFA et krisehåndteringssenter. AFA har opprettet et nettverk av pårørendekontakter. Dette er personell av forskjellige kategorier som er ansatt i Forsvaret og som frivillig har påtatt seg oppgaven med å være bindeledd mellom pårørende/etterlatte og Forsvaret ved alvorlige hendelser.
**Herostratisk berømmelse** oppnår en ved å utføre en vederstyggelig (*ufyselig, grufull*) handling og få navnet sitt knyttet til denne.

Uttrykket stammer fra oldtidsbyen Efesos i Lilleasia, der en mann som het Herostratos den 21. juli år 356 f. Kr. brente ned tempelet viet gudinnen Artemis. Artemistempelet i Efesos var et av verdens sju underverker. Herostratos ble pågrepet, og forklarte under avhør han at han hadde gjort ugjerningen bare for å bli berømt og få udødeliggjort sitt navn. Borgerne av Efesos var pålagt aldri å nevne hans navn, men ennå i dag er ordet synonymt med å bli kjent på grunn av noe forkastelig.

Etter at historikeren Theopompos skrev om hendelsen i *Hellenerne*, er fortellingen ofte blitt gjenfortalt, bl.a. av Cicero, Strabon, Valerius Maximus, Chaucer, Cervantes, Melville, Pessoa og Jean-Paul Sartre.

Når Herostratos har ført til eponymet *herostratisk* så har det nok også sammenheng med at ordet lett kan assosieres med det motsatte, nemlig heroer. Herostratos fremstår nemlig som en anti-helt.

*Det Bergenske Magazin* gir i 1772 under vignetten «Merkværdige Tildragelser», og med overskriften, «Den nu regierende tydske Keysers Menneske-Kierlighed», rede for begrepet: «Bekiendte blive de nok, end og for Eftertiden; men bekiendte, som Soldaten Herostrat, af det Onde, de have giort Verden.»
|  |
| --- |
| artikkelen inngår i**«serien om tamhunden»** |
|  |
| Andre artikler om hunder |
| Generelle artikler |
| Artikler om brukshundtyper |
| Artikler om hundegrupper |
| Artikler om hunderaser |
| Artikler om hundesport |
| Artikler om hundeforeninger |
| Artikler om hundeskoler |
| Lister over hunderaser |
| Alfabetisk raseliste |
| Gruppevis raseliste |

**Nordisk Kennelunion (NKU)** ble dannet i 1956, på en konferanse i Helsingfors, og er en samarbeidsunion mellom de nasjonale kennelklubbene i Norden, som hver i sær, med ett unntak, er stambokregistre for de hunderaser som registreres i de nasjonale registrene. De nasjonale registrene er ansvarlig for rasestandarden til det enkelte lands nasjonale hunderaser. Unntaket gjelder hunderasen samojedhund, også kalt samoiedskaïa sabaka, der de fem nasjonale stambokregistrene, etter et mandat fra 1969, har hatt et felles ansvar for rasestandarden.

Om unionen
----------

NKU har tilsammen ansvaret for 29 nordiske hunderaser, hvorav 19 er typiske jakthunder. Hensikten med unionen er å standardisere og forenkle regler og retningslinjer omkring nasjonale registreringer, hundeutstillinger og konkurranser m.v.

De fem kennelklubbene i NKU er individuelle medlemmer av Fédération Cynologique Internationale (FCI) og anerkjenner derfor også automatisk alle hunderaser, regler og retningslinjer som inngår på tvers av landegrensene i FCI-samarbeidet.

Hvert lands stambokregister har anledning og makt til å arrangere utstillinger og konkurranser, samt anerkjenne nye hunderaser i eget land. Hunderaser som blir anerkjent hos én av de nasjonale kennelklubbene, anerkjennes også automatisk av unionen som helhet, men ikke nødvendigvis av FCI.

Unionsarbeidet krones gjennom årlig å arrangere *Nordisk Vinner*, en stor internasjonal hundeutstilling som gjerne går over tre dager og mønstrer flere tusen hunder. Arrangementet startet opp mot slutten av 1970-tallet og arrangeres vekselvis mellom kennelklubbene i Finland, Norge og Sverige.

De fem nasjonale stambokregistrene som inngår i Nordisk Kennelunion er som følger:

**Treliste**
* Nordisk Kennelunion
	+ Dansk Kennel Klub, Danmark
	+ Hundaræktarfélag Islands, Island
	+ Norsk Kennel Klub, Norge
	+ Suomen Kennelliitto-Finska Kennelklubben, Finland
	+ Svenska Kennelklubben, Sverige

De nordiske hunderasene
-----------------------

Listene under gir en komplett oversikt over de 29 nordiske hunderasene, som alle anerkjennes av NKU, men ikke nødvendigvis av FCI. Hunderaser som ikke anerkjennes av verken NKU eller FCI eller bare anerkjennes av NKU er merket.

**Treliste**
* Nordiske hunderaser
	+ Danske hunderaser
	+ Finske hunderaser
	+ Islandske hunderaser
	+ Norske hunderaser
	+ Svenske hunderaser

Referanser
----------

1. 1 2 3 4 5  Nordisk Kennelunion Nordic dog breeds. Besøkt 2021-06-10

Eksterne lenker
---------------

* Nordisk Kennelunion (hjemmesider)

  


|  |  |
| --- | --- |
| Oppslagsverk/autoritetsdata | Store norske leksikon
 |
Tyfonen 4. desember 2014, rett før den var på sitt mest intense

**Tyfonen Hagupit**, også kjent som **tyfonen Ruby** på Filippinene, er en ekstremt kraftig tropisk syklon i ferd med å krysse Filippinene fra provinsen Eastern Samar og vestover. Den er også 2014-sesongens mest intense tropiske syklon i Stillehavet med hensyn til vedvarende vind, sammen med tyfonen Vongfong, sommet rammet Japan - etter å ha svekket seg vesentlig før den kom over land.

Tyfonen begynte som en tropisk forstyrrelse ca. 530 km (sør-sørvest for stillehavsøya Kosrae om ettermiddagen 29. november, om lag 130 km nord for ekvator. Den styrket seg raskt som den beveget seg vestover. Hagupit utviklet seg til tropisk storm den 1. desember og til tyfon dagen etter. Tyfonen intensiverte seg eksplosivt til en *category 5 super typhoon*, sterkeste kategori på Saffir–Simpson-skalaen, i løpet av 4. desember.

Den kom over land en del svekket (*category 3*) i den filippinske kommunen Dolores klokken 21.15 lokal tid den 6. desember, med en vindhastiget på 175 km/t og 210 km/t i kastene, passerte relativt langsomt over Samar og kom 7. desember over land for annen gang i Cataingan i øyprovinsen Masbate (som *category 2*). Jo lenger vest den kom, desto svakere ble den.

I forkant av tyfonen ble over 700.000 mennesker evakuert til sikrere områder eller bygninger. Det ble meldt om 21 omkomne, hvorav 18 på øya Samar.

Eksterne lenker
---------------

* (en) Typhoon Hagupit (2014) – kategori av bilder, video eller lyd på Commons Rediger på Wikidata
* Tropical Cyclone Information of Typhoon Hagupit (1422) from the Japan Meteorological Agency
* JMA General Information of Typhoon Hagupit (1422) from Digital Typhoon
* Joint Typhoon Warning Center Arkivert 9. august 2015 hos Wayback Machine.
* 22W.HAGUPIT Arkivert 1. desember 2021 hos Wayback Machine. from the U.S. Naval Research Laboratory
**Giovanni Vailati** (født 24. april 1863, død 14. mai 1909) var en italiensk filosof, matematiker og historiker.

Liv
---

Vailati studerte matematikk ved Universitetet i Torino, hvor han i 1892 ble assistent for Giuseppe Peano og i 1895 for Vito Volterra. Fra 1899 underviste han i matematikk ved gymnaset i Siracusa, fra 1900 ved den tekniske høyskolen i Bari, fra 1901 ved høyskolen i Como og fra 1905 ved høyskolen i Firenze. I 1905 ble han utnevnt til å delta i den offentlige kommisjonen for reform av middelskolen.

Ved siden av virksomheten som lærer fortsatte Vailati vitenskapelige studier på egen hånd. Til å begynne med arbeidet han med matematisk logikk, men senere interesserte han seg særlig for vitenskapshistorie og -teori. Han ble inspirert av pragmatismen (Charles Sanders Peirce og William James), som han bidro til å gjøre kjent i Italia. Han var også påvirket av Ernst Machs positivisme.

En samling av Vailatis skrifter ble utgitt etter hans død som *Scritti* (1911).

Referanser
----------

1. 1 2 3 4   MacTutor History of Mathematics archive, MacTutor-identifikator Vailati, besøkt 20. mai 2021[Hentet fra Wikidata]
2. 1 2   Social Networks and Archival Context, SNAC Ark-ID w6d93536, besøkt 9. oktober 2017[Hentet fra Wikidata]
3. 1 2 3 4 5   *Tsjekkias nasjonale autoritetsdatabase*, NKC-identifikator jo20211107397, Wikidata Q13550863,

Litteratur
----------

* «VAILATI, Giovanni», i *Enciclopedia Italiana (1937)*

  


|  |  |
| --- | --- |
| Oppslagsverk/autoritetsdata | Prabook **·** MacTutor **·** Deutsche Biographie **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** NKC **·** ICCU **·** CiNii
 |
**Larry Welz** (født 1948) er en amerikanske tegneseriertegner og kommersiell tegner. Welz hadde sin begynnelse i tidlig i undergrunnstegneserienes bevegelse i San Francisco på slutten av 1960-tallet og tidlig på 1970-tallet. Welz er mest kjent som skaperen av serien *Cherry Poptart*, siden kjent som kun *Cherry*. Serien startet som en typisk undergrunnstegneserie, en voksen parodi på tenåringstegneserien *Archie Comics*, tegnet i samme stil som Dan DeCarlo. Serien utviklet seg etter hvert fra en munter og frilynt serie i undergrunnen til å bli en enkel pornografisk serie.

Liv og karriere
---------------

I 1969 ble Welz' serier utgitt i *Yellow Dog*, et tegneseriehefte i form av en tabloidavis, som ble utgitt av Print Mint i Berkeley i California. En ikke komplett liste av tegneseriehefter fra området viser at hans serier også ble trykket i *San Francisco Comic Book*, *Captain Guts*, *Funnybook*, *Bakersfield Kountry Komics*, og *American Flyer Funnies*.

Tegneseriefiguren Cherry utviklet seg fra tidlige prototyper i serieheftene *Funnybook* og *Bakersfield Kountry Komics* og utkom første gang 1982. Cherry var en ung, blond og frilynt kvinne og ble raskt hans mest kjente og kommersielt vellykte serie. Det har blitt 22 hefter og rekke boksamlinger, plakater, stickers og selv noen som har benyttet figuren som tatovering.

Welz har samarbeidet med en rekke andre velkjente tegnere og forfattere på serieprosjekter i årenes løp, blant annet Mark Bodé (sønn av Vaughn Bodé), Neil Gaiman, og Larry Todd.

Etter å ha bodd mange år i området San Francisco flyttet Welz og hans hustru Sharon til Roswell i New Mexico, hvor han fortsatt med å tegne serier og gjøre kommersielle tegninger. Hans andre store prosjekt, som han kaller det, er ufomystikken knyttet til Roswell. Sammen med Sharon er han med i den store kunstinstallasjonen «Rowwell Space Walk», bestående blant annet av blant annet svart lys tilknyttet «reiser gjennom tid og rom, følger framtiden fra fortiden inn i ytre verdensrom og hinsides.»

Referanser
----------

1. ↑   Internet Speculative Fiction Database, ISFDB forfatter-ID 225614, besøkt 9. oktober 2017[Hentet fra Wikidata]
2. ↑   Lambiek Comiclopedia, Lambiek Comiclopedia artist ID w/welz\_l, besøkt 9. oktober 2017[Hentet fra Wikidata]
3. ↑   Social Networks and Archival Context, SNAC Ark-ID w6h74xpj, besøkt 9. oktober 2017[Hentet fra Wikidata]
4. ↑  Rebel Visions: The Underground Comix Revolution, 1963 - 1975
5. ↑  Larry Welz Biography
6. ↑  A History of Underground Comics, s. 211
7. ↑  Comix: The Underground Revolution, ss. 71 - 73
8. ↑  Interview with artist Mark Bode
9. ↑  Neil Gaiman: The Innkeeper's Soul Arkivert 23. oktober 2008 hos Wayback Machine.
10. ↑  *The Common Sense Guide to Good Sex*, Larry Todd Biography
11. ↑  USA Today: UFO enthusiasts converge on Roswell
12. ↑  Rowwell Space Walk

Eksterne lenker
---------------

* Offisielt nettsted Rediger på Wikidata
* Larry Welz art on ComicArtFans.com
* Larry Welz hos Lambiek.net
* Larry Welz' tegneserier på Comicbookdb.com

Portal: Tegneserier

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI
 |
*Herodias* av Paul Delaroche
**Herodias** var datteren til Aristobulus, sønn av Herodes den store. 

Hun var først gift med prins Herodes Filip, sønn av Herodes den store. De fikk datteren Salome. 

Senere forlot hun ektemannen til fordel for hans bror Herodes Antipas. Dette var i strid med loven, og vakte stor forargelse. Det fortelles at Døperen Johannes kritiserte dem for dette, og ble kastet i fengsel. 

I Bibelen fortelles det hvordan Herodes Antipas så sin stedatter danse og lovte henne å oppfylle et ønske. Herodias fikk henne så til å ønske at Johannes skulle bli halshugd. 

Herodes Antipas og Herodias falt med tiden i unåde hos romerne, og ble landsforvist til Spania. Der skal de kort tid etter ha dødd, det er uvisst hvordan.

Litteratur
----------

* Linda-Marie Günther: *Herodes der Große.* Wissenschaftliche Buchgesellschaft, Darmstadt 2005, ISBN 3-534-15420-7.
* Gerhard Prause: *Herodes der Große. Die Korrektur einer Legende.* Deutsche Verlags-Anstalt, Stuttgart 1990, ISBN 3-421-06558-6.
* Peter Richardson: *Herod. King of the Jews and Friend of the Romans.* T&T Clark, Edinburgh 1999, ISBN 0800631641.

Portal: Litteratur

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Encyclopædia Universalis **·** Nationalencyklopedin **·** Geni **·** VIAF **·** VIAF **·** VIAF **·** VIAF **·** VIAF **·** GND **·** LCCN **·** ISNI **·** ISNI **·** SUDOC **·** ULAN **·** BNE
 |
Våpenskjold for Kola rajon
Kola rajon på kartet
**Kola rajon** (russisk: Ко́льский райо́н) er en rajon (et administrativt distrikt) i Murmansk oblast i Russland. Den ligger i den nordvestlige delen av Kolahalvøya, og grenser til Barentshavet i nord og Finland i vest. Rajonens flateinnhold er 27 600 km². Administrasjonssenter er byen Kola. Befolkning: 44 670 (folketelling 2010), 51 125 folketelling 2002), og 73 555 (folketelling 1989). Befolkningen i byen Kola utgjør 23,4% av distriktets befolkning.

Økonomi
-------

Kola kommune har mange naturressurser, inkludert skog, malm og ferskvannsfiske. Atlantisk laks fiskes i elvene, og malmforekomster inkluderer kobber, nikkel og titan. Området produserer også byggevarer.

Politikk
--------

Det lokale representative organ er Rådet av representanter av Kola rajon. Det har tjue medlemmer som velges for en periode av fem år.

Referanser
----------


|  |  |
| --- | --- |
| Oppslagsverk/autoritetsdata | GeoNames
 |

Portal: Russland